stanford-oval/wikipedia huggingface dataset:
วิลเลจพีเพิล
ผลงาน > ซิงเกิล

"San Francisco (You've Got Me)" (1977) UK #45
"Village People" (1977)
"I Am What I Am" (1978)
"Macho Man" (1978) U.S. #25
"Y.M.C.A." (1978) UK #1; U.S. #2
"In the Navy" (1979) UK #2; U.S. #3
"Go West" (1979) UK #15, U.S. #45
"Ready for the 80's" (1979) U.S. #52
"Sleazy" (1979)
"Can't Stop the Music" (1980) UK #11; AUS #1
"Magic Night" (1980)
"Do You Wanna Spend the Night" (1981)
"5 O'Clock in the Morning" (1981)
"Sex Over the Phone" (1985) UK #59
"Livin' In The Wildlife" (1989)
"Far Away in America" (1994)
"Let's Go Back To The Dancefloor" (2013)
ปะโท่ดอจี้

| ปะโท่ดอจี้ |
| --- | --- |
ပုထိုးတော်ကြီး

ศาสนา
ศาสนา: พุทธ
นิกาย: เถรวาท
ที่ตั้ง
ที่ตั้ง: อมรปุระ ภาคมัณฑะเลย์ พม่า
ที่ตั้งในประเทศพม่า
พิกัดภูมิศาสตร์: 21°54′41″N 96°03′23″E﻿ / ﻿21.911432°N 96.056438°E﻿ / 21.911432; 96.056438
สถาปัตยกรรม
ผู้ก่อตั้ง: พระเจ้าจักกายแมง
เริ่มก่อตั้ง: ค.ศ. 1819; 206 ปีที่แล้ว (1819)
ปะโท่ดอจี้ (พม่า: ပုထိုးတော်ကြီး) เป็นเจดีย์พุทธในเมืองอมรปุระ ภาคมัณฑะเลย์ ประเทศพม่า ตอนเหนือของทะเลสาบตองตะมาน สร้างขึ้นใน ค.ศ. 1819 โดยพระเจ้าจักกายแมง ตรงข้ามกับเจดีย์เจาะตอจี้ สร้างขึ้นในช่วงแรกของการครองราชย์และก่อนการย้ายเมืองหลวงจากอมรปุระ ไปยังอังวะซึ่งอยู่ทางทิศตะวันตกเฉียงใต้
ตำบลบัรรีชัรกี

| ตำบลบัรรีชัรกี ناحية بري شرقي |
| --- | --- |
ตำบล (นาฮียะฮ์)
ที่ตั้งในเขตผู้ว่าการฮะมาฮ์
ประเทศ:  ซีเรีย
เขตผู้ว่าการ: ฮะมาฮ์
อำเภอ: ซะละมียะฮ์
เมืองหลัก: บัรรีชัรกี
ประชากร (2004)
 • ทั้งหมด: 13,767 คน
เขตเวลา: UTC+2 (เวลายุโรปตะวันออก)
 • ฤดูร้อน  (เวลาออมแสง): UTC+3 (เวลาออมแสงยุโรปตะวันออก)
Nahya pcod: SY050301
บัรรีชัรกี (อาหรับ: بري شرقي) เป็นนาฮียะฮ์ (ตำบล) ในอำเภอซะละมียะฮ์ เขตผู้ว่าการฮะมาฮ์ ประเทศซีเรีย สำนักงานสถิติกลางซีเรีย (CBS) รายงานว่า ตำบลนี้มีประชากร 13,767 คนในสำมะโน ค.ศ. 2004
ทฤษฎีออร์บิทัลเชิงโมเลกุล

ทฤษฎีออร์บิทัลเชิงโมเลกุล (อังกฤษ: molecular orbital (MO) theory)  เป็นทฤษฎีที่อธิบายเกี่ยวกับโครงสร้างอิเล็กทรอนิกของโมเลกุลโดยไม่ได้พิจารณาว่าอิเล็กตรอนจะอยู่เฉพาะในพันธะระหว่างอะตอมเท่านั้น แต่พิจารณาว่าอิเล็กตรอนมีการเคลื่อนที่ไปทั่วโมเลกุลภายใต้อิทธิพลของนิวเคลียสทั้งหมดที่มีในโมเลกุลโดยตัวทฤษฎีใช้ความรู้เกี่ยวกับกลศาสตร์ควอนตัมในการอธิบายพฤติกรรมของอิเล็กตรอน เมื่อเรากล่าวถึงออร์บิทัลเชิงอะตอม (atomic orbitals; AOs) เราจะพิจารณาว่าออร์บิทัลประกอบด้วยอิเล็กตรอนที่อยู่รอบ ๆ อะตอมหนึ่ง ๆ นั้น ออร์บิทัลเชิงโมเลกุล (molecular orbitals; MOs) จะพิจารณาว่าประกอบด้วยเวเลนซ์อิเล็กตรอนของอะตอมต่าง ๆ ที่ประกอบกันเป็นโมเลกุลนั่นเอง โดยทฤษฎีออร์บิทัลเชิงโมเลกุลถูกเสนอขึ้นในช่วงต้นคริสต์ศตวรรษที่ 20 จากการศึกษาการเกิดพันธะเคมีโดยการประมาณตำแหน่งของอิเล็กตรอนที่เกิดพันธะหรือออร์บิทัลเชิงโมเลกุลเป็นการรวมกันเชิงเส้นตรงของออร์บิทัลเชิงอะตอม (Linear Combinations of Atomic Orbitals; LCAO) ซึ่งการประมาณนี้ในปัจจุบันจะประยุกต์ใช้ทฤษฎีฟังก์ชันนัลความหนาแน่น (Density Functional Theory; DFT) หรือ แบบจำลองฮาร์ทรี-ฟอกก์ (Hartree–Fock (HF) models) กับสมการชเรอดิงเงอร์
ประวัติ

ทฤษฎีออร์บิทัลเชิงโมเลกุลถูกพัฒนาขึ้นภายในระยะเวลาไม่นานหลังจากทฤษฎีพันธะเวเลนซ์ (valence bond theory) ได้ถูกเสนอขึ้นโดยตัวทฤษฎีมีความชัดเจนและได้รับการยอมรับมากขึ้นตั้งแต่ปี ค.ศ. 1927 เป็นต้นมา นักวิทยาศาสตร์ที่มีบทบาทในการเสนอทฤษฎีนี้ ได้แก่ ฟรีดริช ฮุนด์ (Friedrich Hund) โรเบิร์ต มัลลิเกน (Robert Mulliken) จอห์น สเลเตอร์ (John C. Slater) และ จอห์น เลนนาร์ด-โจนส์ (John Lennard-Jones)
ทฤษฎีออร์บิทัลเชิงโมเลกุลเดิมถูกเรียกว่า ทฤษฎีฮุนด์-มัลลิเกน (Hund-Mulliken theory) อ้างอิงจากงานวิจัยของเอริก ฮุกเกล (Erich Hückel) นักฟิสิกส์และนักเคมีฟิสิกัลชาวเยอรมัน พบว่า ทฤษฎีนี้ถูกใช้ครั้งแรกโดยในปี ค.ศ. 1929 จอห์น เลนนาร์ด-โจนส์
เอริก ฮุกเกล ได้ประยุกต์ทฤษฎีออร์บิทัลเชิงโมเลกุลในการอธิบายโมเลกุลไฮโดรคาร์บอนที่ไม่อิ่มตัว (unsaturated hydrocarbon molecules) ตั้งแต่ปี ค.ศ. 1931 โดยเรียกว่า วิธีฮุกเกล หรือวิธีออร์บิทัลเชิงโมเลกุลแบบฮุกเกล (Hückel method or Hückel molecular orbital (HMO) method) เพื่อหาพลังงานของออร์บิทัลเชิงโมเลกุลของไพอิเล็กตรอน (π electrons) โดยเฉพาะสารประกอบไฮโดรคาร์บอนคอนจูเกชันและสารประกอบแอโรแมติก  ซึ่งใช้อธิบายความเสถียรของโมเลกุลที่มี π อิเล็กตรอน 6 ตัวได้ดี เช่น เบนซีน เป็นต้น
มีการคำนวณที่แม่นยำสำหรับฟังก์ชันคลื่นของออร์บิทัลเชิงโมเลกุล (molecular orbital wavefunction) สำหรับโมเลกุลไฮโดรเจนเป็นครั้งแรกโดยชาล์ส คูลซอน (Charles Coulson) ในปี ค.ศ. 1938
ทฤษฎีออร์บิทัลเชิงโมเลกุลถูกพัฒนาเรื่อยมาและทำให้เกิดทฤษฎีใหม่คือทฤษฎีสนามลิแกนด์ (Ligand Field Theory; LFT) ที่พัฒนาขึ้นมาในช่วงทศวรรษ 1930 และ 1940  ซึ่งเป็นทฤษฎีทางเลือกของทฤษฎีสนามผลึก (Crystal Field Theory) ที่ถูกเสนอมาก่อนหน้านี้เพื่ออธิบายสมบัติของสารประกอบโคออร์ดิเนชัน
ชนิดของออร์บิทัลเชิงโมเลกุล

ทฤษฎีออร์บิทัลเชิงโมเลกุลใช้ผลรวมเชิงเส้นตรงของออร์บิทัลเชิงอะตอม (LCAO) ในการแสดงออร์บิทัลเชิงโมเลกุลเพื่อเกิดเป็นพันธะระหว่างอะตอม ซึ่งออร์บิทัลเชิงโมเลกุลเหล่านี้แบ่งออกเป็น ออร์บิทัลแบบสร้างพันธะ (bonding orbitals) ออร์บิทัลแบบต้านพันธะ (antibonding orbitals) และออร์บิทัลแบบไม่สร้างพันธะ (non-bonding orbitals) โดยออร์บิทัลแบบสร้างพันธะจะเป็นบริเวณที่มีความหนาแน่นของอิเล็กตรอนสูงระหว่างนิวเคลียสซึ่งอิเล็กตรอนในออร์บิทัลเหล่านี้จะยึดเหนี่ยวนิวเคลียสของอะตอมที่เกิดพันธะเข้าด้วยกัน ส่วนออร์บิทัลแบบต้านพันธะจะเป็นอิเล็กตรอนที่อยู่หลังนิวเคลียสและมีแนวโน้มที่จะดึงนิวเคลียสของอะตอมที่สร้างพันธะออกจากกันหรือทำให้ความแข็งแรงของพันธะอ่อนลงนั่นเอง อิเล็กตรอนในออร์บิทัลแบบไม่สร้างพันธะมักจะหมายถึงอิเล็กตรอนที่ยังคงอยู่ในออร์บิทัลเชิงอะตอมของอะตอมคู่ร่วมพันธะ โดยอิเล็กตรอนในออร์บิทัลชนิดนี้จะไม่มีอันตรกิริยากับส่วนอื่น ๆ ของโมเลกุลและไม่มีผลต่อความแข็งแรงของพันธะด้วย
ตัวอย่างการใช้ทฤษฎีออร์บิทัลเชิงโมเลกุลอธิบายการเกิดพันธะเคมี > โมเลกุลไฮโดรเจนฟลูออไรด์

เมื่อพิจารณาโมเลกุลไฮโดรเจนฟลูออไรด์ (HF) (ภาพข้างล่าง (ก)) ออร์บิทัลเชิงอะตอม 2s ของฟลูออรีนไม่มีอันตรกิริยากับ 1s ออร์บิทัลของไฮโดรเจน จำนวนอิเล็กตรอนที่เกี่ยวข้องมีทั้งหมด 10 อิเล็กตรอน โดยอิเล็กตรอน 2 ตัวแรกอยู่ในออร์บิทัลแกนที่มีพลังงานต่ำ อิเล็กตรอน 2 ตัวถัดไป อยู่ใน 2σ ออร์บิทัลที่ประกอบด้วยเอกลักษณ์ของฟังก์ชันคลื่นของไฮโดรเจนอยู่จำนวนหนึ่ง พันธะนี้จัดเป็นพันธะที่มีถูกโพลาไรส์เนื่องจากฟลูออรีนเอกลักษณ์ของ 2s ออร์บิทัลจากฟลูออรีน ในขณะที่ 3σ ออร์บิทัลมีเอกลักษณ์ของ 2p ของฟลูออรีนมากกว่า 2s และออร์บิทัลนี้ก็สร้างพันธะกับไฮโดรเจนเช่นกัน ชุดของออร์บิทัล 2σ และ 3σ แสดงให้เห็นถึงหลักการของทฤษฎี โดยเมื่อโครงสร้างลิวอีสหรือการเขียนแผนภาพเวเลนซ์ของโมเลกุลนั้น คู่อิเล็กตรอนอยู่กับที่ระหว่างสองออร์บิทัล ในขณะที่ออร์บิทัลเชิงโมเลกุลแสดงให้เห็นถึงเอกลักษณ์ของออร์บิทัลเชิงอะตอมแต่ละชนิดที่กระจายไปยังออร์บิทัลเชิงโมเลกุลต่าง ๆ เมื่อเกิดเป็นโมเลกุล
ออร์บิทัลเชิงอะตอม 2px และ 2py ของฟลูออรีนที่ถูกเติมเต็มออร์บิทัลละสองอิเล็กตรอนกลายเป็นออร์บิทัลเชิงโมเลกุลในออร์บิทัลที่มีสมมาตรแบบ π โดยไม่ถูกการรบกวนใด ๆ ออร์บิทัลสองออร์บิทัลนี้เรียกว่า ออร์บิทัลที่ไม่สร้างพันธะ โดยยังมีเอกลักษณ์ของออร์บิทัลเหมือนออร์บิทัลเชิงอะตอมของฟลูออรีน
ตัวอย่างการใช้ทฤษฎีออร์บิทัลเชิงโมเลกุลอธิบายการเกิดพันธะเคมี > โมเลกุลคาร์บอนมอนอกไซด์

พิจารณาภาพข้างล่าง (ข) ซึ่งแสดงออร์บิทัลเชิงโมเลกุลของคาร์บอนมอนอกไซด์ (CO) ซึ่งเป็นลิแกนด์ที่สำคัญในเคมีอนินทรีย์ เนื่องจากมีอิเล็กตรอน 14 ตัว โมเลกุลนี้จึงเป็นโมเลกุลที่เป็นไอโซอิเล็กทรอนิกกับโมเลกุลไนโตรเจน (N2 โครงแบบอิเล็กทรอนิกของโมเลกุล (molecular electronic configuration) คือ 1σ22σ 23σ 24σ 2(1π)4(5σ)2
ดูเพิ่ม

เวเลนซ์
เวเลนซ์อิเล็กตรอน
สารประกอบโคออร์ดิเนชัน
ทฤษฎีสนามผลึก
การรวมกันเชิงเส้นตรงของออร์บิทัลเชิงอะตอม
แผนภาพพลังงานของออร์บิทัลเชิงอะตอมของอะตอมไฮโดรเจน (ซ้ายและขวา) และออร์บิทัลเชิงโมเลกุลของ H2 (กลาง) แสดงออร์บิทัลเชิงโมเลกุลแบบสร้างพันธะ (กลางล่าง) และออร์บิทัลเชิงโมเลกุลแบบต้านพันธะ(กลางบน) อิเล็กตรอนแทนด้วยลูกศรสีแดงแสดงทิศทางการสปินของอิเล็กตรอน
แผนภาพแสดงออร์บิทัลเชิงโมเลกุลของ 
(ก) ไฮโดรเจนฟลูออไรด์ (HF) 
(ข) คาร์บอนมอนอกไซด์ (CO)
พงศาวลีจ๊กก๊ก

บทความนี้ประกอบด้วยพงศาวลีของสมาชิกสกุลเล่า (劉 หลิว) ซึ่งปกครองรัฐจ๊กก๊ก (ค.ศ. 221-263) ในยุคสามก๊ก (ค.ศ. 220-280) ของจีน มีความเกี่ยวข้องกับสกุลเล่าที่เป็นราชตระกูลของราชวงศ์ฮั่น
เล่าปี่

|   |   |   |   |   |   |   |   | หลิว เสฺวียน 劉玄 | หลิว เสฺวียน 劉玄 | หลิว เสฺวียน 劉玄 | หลิว เสฺวียน 劉玄 | หลิว เสฺวียน 劉玄 | หลิว เสฺวียน 劉玄 |   |   |   |   |   |   |   |   |   |   |   |   |   |   |   |   |   |   |   |   |   |   | หลิว เฉิง 劉承 | หลิว เฉิง 劉承 | หลิว เฉิง 劉承 | หลิว เฉิง 劉承 | หลิว เฉิง 劉承 | หลิว เฉิง 劉承 |  |  |  |  |  |  |  |  |  |  |  |  |  |  |  |  |  |  |  |  |
|   |   |   |   |   |   |   |   | หลิว เสฺวียน 劉玄 | หลิว เสฺวียน 劉玄 | หลิว เสฺวียน 劉玄 | หลิว เสฺวียน 劉玄 | หลิว เสฺวียน 劉玄 | หลิว เสฺวียน 劉玄 |   |   |   |   |   |   |   |   |   |   |   |   |   |   |   |   |   |   |   |   |   |   | หลิว เฉิง 劉承 | หลิว เฉิง 劉承 | หลิว เฉิง 劉承 | หลิว เฉิง 劉承 | หลิว เฉิง 劉承 | หลิว เฉิง 劉承 |  |  |  |  |  |  |  |  |  |  |  |  |  |  |  |  |  |  |  |  |
บิดาของเล่าปี่คือเล่าเหง (หลิว หง) บิดาของเล่าเหงคือหลิว สฺยง อาของเล่าปี่คือหลิว จื่อจิ้ง
เล่าปี่มีภรรยาสี่คนคือ กำฮูหยิน, บิฮูหยิน, ซุนฮูหยิน และงอซี บิฮูหยินเป็นน้องสาวของบิต๊กและบิฮอง ซุนฮูหยินเป็นน้องสาวของซุนกวน  งอซีเป็นน้องสาวของงออี้
กำฮูหยินให้กำเนิดเล่าเสี้ยน เล่าเอ๋ง และเล่าลีเป็นบุตรชายของเล่าปี่และเป็นน้องชายต่างมารดาของเล่าเสี้ยน เล่าเอ๋งและเล่าลีเกิดจากมารดาคนละคนกัน เล่าปี่มีบุตรสาวสองคน ทั้งสองคนถูกโจซุนจับตัวได้ในศึกสะพานเตียงปันเกี้ยว เล่าฮองเป็นบุตรบุญธรรมของเล่าปี่
เล่าลีมีบุตรชายสองคนคือหลิว อิ้น และหลิว จี๋ หลิว อิ้นมีบุตรชายชื่อหลิว เฉิง หลานชายของเล่าเอ๋งชื่อหลิว เสฺวียน
1เล่าฮองเป็นบุตรบุญธรรมของเล่าปี่
ดูเพิ่ม

พงศาวลีวุยก๊ก
พงศาวลีง่อก๊ก
พงศาวลีของสุมาอี้
บรรณานุกรม

ปาน เปียว; ปาน กู้; ปาน เจา. ฮั่นชู.
ตันซิ่ว. สามก๊กจี่ (ซานกั๋วจื้อ).
ฟ่าน เย่. โฮ่วฮั่นซู.
เผย์ ซงจือ. อรรถาธิบายสามก๊กจี่.
ทฤษฎีสนามผลึก

ทฤษฎีสนามผลึก (อังกฤษ: Crystal Field Theory; CFT) เป็นแบบจำลองที่อธิบายการสูญเสียดีเจเนเรซีของระดับพลังงานของออร์บิทัลซึ่งเป็นผลมาจากอันตรกิริยาแบบไฟฟ้าสถิตโดยอิเล็กตรอนในไอออนลบหรือโมเลกุลรอบ ๆ ออร์บิทัลนั้น ๆ โดยปกติแล้วจะประยุกต์ใช้กับ d- และ f-ออร์บิทัล ทฤษฎีนี้เป็นประโยชน์ในการอธิบายสมบัติเชิงแสงโดยของสารประกอบของโลหะแทรนซิชัน โดยเฉพาะสมเปกตรัมการดูดกลืนแสงของสารละลาย การเกิดสีของสารประกอบ เอนทัลปีของการเกิดไฮเดรชัน (enthalpy of hydration) สมบัติทางแม่เหล็ก และโครงสร้างสปินเนล (spinel) ของสารเชิงซ้อนของโลหะแทรนซิชัน เป็นต้น โดยทฤษฎีนี้ถูกเสนอและพัฒนาขึ้นโดยนักฟิสิกส์สองคน ได้แก่ ฮันส์ เบเทอ และ จอห์น ฮัสบรูค แวน เลกก์ (John Hasbrouck van Vleck) ในปีช่วงทศวรรษ 1930 ทฤษฎีสนามผลึกยังถูกพัฒนาต่อยอดโดยประยุกต์ใช้ทฤษฎีออร์บิทัลเชิงโมเลกุลและเกิดทฤษฎีใหม่ชื่อว่า ทฤษฎีสนามลิแกนด์ (Ligand Field Theory; LFT) ซึ่งใช้ในการอธิบายพันธะเคมีในสารประกอบเชิงซ้อนของโลหะแทรนซิชันได้เป็นอย่างดี
หลักการเบื้องต้น > การแยกของระดับพลังงานในสนามผลึก

ทฤษฎีสนามผลึกจะพิจารณาอันตรกิริยาระหว่างโลหะแทรนซิชันกับลิแกนด์โดยมีอันตรกิริยาแบบดึงดูดระหว่างประจุบวกของไอออนบวกของโลหะและประจุลบจากอิเล็กตรอนคู่โดดเดี่ยวในลิแกนด์ การใช้ทฤษฎีนี้จะเริ่มพิจารณาการพิจารณาให้ออร์บิทัลเชิงอะตอม d-ออร์บิทัล ทั้ง 5 ออร์บิทัลมีพลังงานเท่ากัน หรือ ดีเจเนเรซี (degeneracy) ล้อมรอบด้วยจุดประจุลบของลิแกนด์ เมื่อลิแกนเข้าใกล้ไอออนของโลหะอิเล็กตรอนจากลิแกนด์จะเข้าใกล้อิเล็กตรอนใน d-ออร์บิทัล และทำให้เกิดการสูญเสียดีเจเนเรซี อิเลกตรอนใน d-ออร์บิทัล และในลิแกนด์จะผลักกันและกันเนื่องจากมีประจุที่มีเครื่องหมายเหมือนกัน ดังนั้น อิเล็กตรอนใน d-ออร์บิทัลที่อยู่ใกล้ลิแกนด์มากกว่าจะมีพลังงานสูงกว่า ก่อให้เกิดการแยกของระดับพลังงานของ d-ออร์บิทัล โดยการแยกออกของระดับพลังงานนี้ขึ้นอยู่กับหลายปัจจัย ดังนี้
ธรรมชาติของไอออนบวกของโลหะ
สถานะออกซิเดชันของโลหะ
การจัดเรียงตัวของลิแกนรอบ ๆ ไอออนของโลหะ
ธรรมชาติของลิแกนด์ที่อยู่รอบ ๆ ไอออนของโลหะ
โดยทั่วไปแล้ว สารประกอบโคออร์ดิเนชันของโลหะแทรนซิชันจะมีรูปทรงเรขาคณิตเป็นทรงแปดหน้า (octahedral) ที่มีลิแกนด์ 6 ตัวล้อมรอบไอออนของโลหะ ในสนามผลึกรูปทรงแปดหน้านั้น ระดับพลังงานของ d-ออร์บิทัลจะแยกออกเป็น 2 กลุ่ม  โดย Δoct คือ พารามิเตอร์ของการแยกสนามผลึก (crystal-field splitting parameter) เมื่อออร์บิทัล dxy, dxz และ dyz จะมีพลังงานต่ำกว่าออร์บิทัล  dz2 and dx2-y2 เนื่องจากอยู่ไกลจากลิแกนด์มากกว่า  ออร์บิทัลกลุ่มที่มีพลังงานต่ำกว่าทั้ง 3 เรียกว่า t2g และออร์บิทัล 2 ออร์บิทัลที่มีพลังงานสูงกว่า เรียกว่า eg
ในกรณีของสารเชิงซ้อนรูปทรงสี่หน้า การแยกออกของระดับพลังงานของ d-ออร์บิทัลจะตรงกันข้าม พารามิเตอร์ของการแยกสนามผลึก เรียกว่า Δtet โดยที่ออร์บิทัล dz2 และ dx2-y2 จะมีพลังงานต่ำกว่าออร์บิบัล dxy, dxz และ dyz อย่างไรก็ตาม สารเชิงซ้อนที่มีรูปร่างโมเลกุลแบบอื่น ๆ ก็สามารถอธิบายได้โดยใช้ทฤษฎีสนามผลึกเช่นกัน
หลักการเบื้องต้น > พารามิเตอร์ของการแยกระดับพลังงาน

ขนาดของ Δ ในสารเชิงซ้อนแต่ละชนิดจะแนกต่างกัน ทั้งนี้ขึ้นอยู่กับหลาย ๆ ปัจจัยดังกล่าวข้างต้น โดยสามารถพิจารณาแต่ละปัจจัย ดังนี้
หลักการเบื้องต้น > พารามิเตอร์ของการแยกระดับพลังงาน > ธรรมชาติของลิแกนด์

ลิแกนด์บางชนิดสามารถแยกระดับพลังงานได้มาก ทำให้ Δ มีค่ามาก ในขณะที่ลิแกนด์อื่น ๆ อาจแยกได้น้อยกว่า จากการศึกษาสมบัติทางเคมีเชิงแสง ทำให้สามารถจัดเรียงความสามารถในการแยกระดับพลังงานในสนามผลึกของลิแกนด์ต่าง ๆ เป็น อนุกรมสเปกโตรเคมี (spectrochemical series) ได้ดังนี้
I− < Br− < S2− < SCN− < Cl− < NO3− < N3− < F− < OH− < C2O42− < H2O < NCS− < CH3CN < py < NH3 < en < 2,2'-bipy < phen < NO2− < PPh3 < CN− < CO
ทั้งนี้ ลิแกนด์ที่สามารถสร้าง พันธะ π แบบกลับ (π back bonding) ได้ จะสามารถแยกระดับพลังงานของ d-ออร์บิทัลได้มาก
หลักการเบื้องต้น > พารามิเตอร์ของการแยกระดับพลังงาน > สถานะออกซิเดชัน

สถานะออกซิเดชันของโลหะมีความสำคัญต่อขนาดของ Δ เช่นกัน โดยการเพิ่มขึ้นของสถานะออกซิเดชันจะทำให้ค่า Δ เพิ่มขึ้นด้วย อาทิ สารเชิงซ้อนของ Fe3+ จะมี Δ มากกว่าสารเชิงซ้อนของ Fe2+ ที่มีลิแกนด์ชนิดเดียวกัน ทั้งนี้ เนื่องมาจากความแตกต่างของความหนาแน่นประจุระหว่าง Fe3+ และ Fe2+ ที่ทำให้ลิแกนด์สามารถเข้าใกล้ไอออนของโลหะได้มากกว่าในกรณีของ Fe3+ แรงผลักระหว่างอิเล็กตรอนของลิแกนด์และอิเล็กตรอนในไอออนโลหะจึงมากกว่า
หลักการเบื้องต้น > พารามิเตอร์ของการแยกระดับพลังงาน > รูปทรงเรขาคณิตของโมเลกุล

รูปทรงเรขาคณิตของโมเลกุลที่แตกต่างส่งผลให้มีสนามผลึกที่แตกต่าง ค่า Δ จึงแตกต่างกันด้วย ดูแผนภาพพลังงานได้ดังตารางต่อไปนี้
| ชื่อ | รูปร่าง | แผนภาพพลังงาน |
| --- | --- | --- |
ทรงแปดหน้า: 
พีระมิดฐานห้าเหลี่ยม: 
ปริซึมจัตุรัสฐานตรงข้าม: 
ระนาบจัตุรัส: 
พีระมิดฐานจัตุรัส: 
ทรงสี่หน้า: 
พีนะมิดคู่ฐานสามเหลี่ยม:
ดูเพิ่ม

เวเลนซ์
เวเลนซ์อิเล็กตรอน
สารประกอบโคออร์ดิเนชัน
ทฤษฎีออร์บิทัลเชิงโมเลกุล
แผนภาพแสดงการแยกระดับพลังงานในสารประกอบโคออร์ดิเนชันรูปทรงแปดหน้า

[Fe(NO2)6]3− เป็นแบบสปินต่ำ (low spin) (ซ้าย)

[FeBr6]3− เป็นแบบสปินสูง (high spin) (ขวา)
ทางหลวงเอเชียสาย 8

|  ทางหลวงเอเชียสาย 8 |
| --- | --- |

ทางแยกที่สำคัญ
ปลายทางทิศเหนือ: Torpynovka รัสเซีย
ปลายทางทิศใต้: Bandar-e Emam Khomeyni อิหร่าน
ตำแหน่งที่ตั้ง
ประเทศ: รัสเซีย อาเซอร์ไบจาน และอิหร่าน
 
ระบบทางหลวง
ระบบทางหลวงเอเชีย
ทางหลวงเอเชียสาย 8 (AH8) เป็นถนนในโครงข่ายทางหลวงสายเอเชีย ระยะทางทั้งหมด 4,907 กิโลเมตร (3,050 ไมล์) จาก Torpynovka รัสเซีย ถึง Bandar-e Emam Khomeyni อิหร่าน
รัสเซีย

ทางหลวงรัสเซีย M10: ( ทางหลวงฟินแลนด์ 7 ) - Torpynovka - Vyborg - เซนต์ปีเตอส์เบิร์ก - ตเวียร์ - มอสโก
ทางหลวงรัสเซีย M4: มอสโก - Kashira
P22 ถนนรัสเซีย P22 ( ทางหลวงรัสเซีย M6 ก่อน ค.ศ. 2010): Kashira - Tambov - Borysoglebsk - วอลโกกราด - Astarakhan
P215 ถนนรัสเซีย P215: Astrakhan - Hasavjurt - Mahachkala
P217 ถนนรัสเซีย P217 ( ทางหลวงรัสเซีย M29 ก่อน ค.ศ. 2010): Mahachkala - Kazmalyarskiy - Samur
อาเซอร์ไบจาน

ทางหลวงอาเซอร์ไบจาน M1: Samur - Sumgayit - Baku
Bakı Dairəvi Yolu: Baku
ทางหลวงอาเซอร์ไบจาน M3: Baku - Ələt - Biləsuvar - Astara
อิหร่าน

ถนนอิหร่าน 49:  Astara - แรชต์
ทางหลวงพิเศษอิหร่าน 1: แรชต์ - กอซวีน
ทางหลวงพิเศษอิหร่าน 2: กอซวีน - เตหะราน
ทางหลวงพิเศษอิหร่าน 5: เตหะราน - Saveh - Salafchegan
ถนนอิหร่าน 56: Salafchegan - อะราก - โบรูเจร์ด
ถนนอิหร่าน 37: โบรูเจร์ด - Khorramabad
ทางหลวงพิเศษอิหร่าน 5: Khorramabad - Andimeshk
ถนนอิหร่าน 37: Andimeshk - Ahvaz
ทางหลวงพิเศษอิหร่าน 5: Ahvaz - Bandar-e Emam Khomeyni
(ช่วงที่อยู่ในการก่อสร้าง:  ทางหลวงพิเศษอิหร่าน 5: เตหะราน - Saveh - Salafchegan - อะราก - โบรูเจร์ด - Khorramabad - Andimeshk - Ahvaz - Bandar-e Emam Khomeyni)
| ด ค กทางหลวงสายเอเชีย |
| --- | --- | --- |
| สายหลัก |  AH1  AH2  AH3  AH4  AH5  AH6  AH7  AH8  |  |
| เอเชียตะวันออกเฉียงใต้ |  AH11  AH12  AH13  AH14  AH15  AH16  AH17  AH18  AH19  AH25  AH26  AH111  AH112  AH121  AH123  AH131  AH132  AH140  AH141  AH142  AH143  AH150  |  |
| เอเชียตะวันออก |  AH30  AH33  AH34  |  |
| เอเชียใต้ |  AH42  AH43  AH45  AH46  AH47  AH48  |  |
| สายเอเชียเหนือ เอเชียกลาง  และเอเชียตะวันตกเฉียงใต้ |  AH63  AH64  AH65  AH66  AH67  AH68  AH70  AH71  AH72  AH75  AH76  AH77  AH78  AH81  AH82  AH83  AH84  AH85  AH86  AH87  |  |
วัดสวนหลวงสบสวรรค์

| --- | --- |
เจดีย์พระศรีสุริโยทัย ซึ่งเป็นเจดีย์ประธานของวัดสวนหลวง
ที่ตั้งของวัดสวนหลวงสบสวรรค์ในจังหวัดพระนครศรีอยุธยาแสดงแผนที่จังหวัดพระนครศรีอยุธยาวัดสวนหลวงสบสวรรค์ (ประเทศไทย)แสดงแผนที่ประเทศไทย
ที่ตั้ง: ตำบลท่าวาสุกรี อำเภอพระนครศรีอยุธยา จังหวัดพระนครศรีอยุธยา
ประเภท: วัด
ส่วนหนึ่งของ: อุทยานประวัติศาสตร์พระนครศรีอยุธยา
ความเป็นมา
ผู้สร้าง: สมเด็จพระมหาจักรพรรดิ
สร้าง: รัชสมัยสมเด็จพระมหาจักรพรรดิ
ละทิ้ง: พ.ศ. 2310
สมัย: อาณาจักรอยุธยา
หมายเหตุเกี่ยวกับสถานที่
ขุดค้น: พ.ศ. 2533
ผู้ขุดค้น: กรมศิลปากร
สภาพ: ซากปรักหักพัง บูรณะส่วนเจดีย์พระศรีสุริโยทัย
ผู้บริหารจัดการ: กรมศิลปากร
การเปิดให้เข้าชม: ทุกวัน 08.00-18.30 น.
สถาปัตยกรรม
รูปแบบสถาปัตยกรรม: อยุธยา
โบราณสถานที่ขึ้นทะเบียนโดยกรมศิลปากร
วัดสวนหลวงสบสวรรค์ ตั้งอยู่ในเกาะเมืองด้านทิศตะวันตก อำเภอพระนครศรีอยุธยา จังหวัดพระนครศรีอยุธยา (บริเวณกรมทหารเก่า) สมเด็จพระมหาจักรพรรดิ โปรดให้จัดพระราชพิธี ทำพระเมรุถวายพระเพลิงพระบรมศพ พระอัครมเหสี พระสุริโยทัย ที่ในสวนหลวง ภายในวัดสบสวรรค์ แล้วโปรดให้สร้างพระอารามขึ้นตรงพระเมรุ มีเจดีย์บรรจุพระอัฐิสมเด็จพระสุริโยทัย พระอารามที่โปรดให้สร้างขึ้นที่สวนหลวง กับวัดสบสวรรค์ จึงรวมเรียกว่า " วัดสวนหลวงสบสวรรค์ " ปัจจุบันยังมีพระสถูปเจดีย์องค์ใหญ่ของวัดสวนหลวงเป็นสำคัญ เรียกว่า พระเจดีย์ศรีสุริโยทัย ปัจจุบัน วัดสวนหลวงสบสวรรค์ เป็นวัดร้างมีสภาพเป็นพื้นดินว่างเปล่า
กองบิน 3 วัฒนานคร

| กองบิน 3 |
| --- | --- |
กองทัพอากาศไทย
เครื่องบินไร้คนขับตรวจการณ์และฝึกแบบที่ 1 RTAF U-1 ขณะอยู่บนเส้นทางวิ่งของฐานบินวัฒนานคร
ประจำการ: กองบินใหญ่ทหารบกที่ 3 (พ.ศ. 2461–2464) กองบินใหญ่ที่ 3 (พ.ศ. 2464–2469) กองบินน้อยที่ 2 (พ.ศ. 2469–2478) กองบินน้อยที่ 3 (พ.ศ. 2469–2492) กองบิน 3 (พ.ศ. 2510–2520) กองบิน 3 (พ.ศ. 2563–ปัจจุบัน)
ประเทศ:  ไทย
เหล่า:  กองทัพอากาศไทย
รูปแบบ: กองบิน
บทบาท: อากาศยานไร้คนขับ
ขึ้นกับ: ส่วนกำลังรบ กองทัพอากาศไทย
กองบัญชาการ: ฐานบินวัฒนานคร, อำเภอวัฒนานคร, จังหวัดสระแก้ว
สมญา: บน.3 Wing 3
คำขวัญ: กองบินอากาศยานไร้คนขับแห่งความเป็นเลิศ UAV Wing of Excellence
ปฏิบัติการสำคัญ: กรณีพิพาทอินโดจีน สงครามมหาเอเชียบูรพา
อิสริยาภรณ์: เครื่องหมายเชิดชูเกียรติสายโยงยศไหมสีเขียว
ผู้บังคับบัญชา
ผู้บัญชาการปัจจุบัน: นาวาอากาศเอก ทรงศักดิ์ ธรรมสาร
เครื่องหมายสังกัด
ตราสัญลักษณ์กองบิน 3: 
กองบิน 3 (อังกฤษ: Wing 3 Royal Thai Air Force) เป็นกองบินอากาศยานไร้คนขับ อยู่ในส่วนกำลังรบและเป็นหน่วยขึ้นตรงของกองทัพอากาศไทย ประจำการอยู่ที่ฐานบินวัฒนานคร อำเภอวัฒนานคร จังหวัดสระแก้ว ก่อตั้งขึ้นเมื่อวันที่ 29 กันยายน พ.ศ. 2563
ประวัติ > ช่วงเริ่มต้น

กองบิน 3 กองทัพอากาศ มีจุดเริ่มต้นมาจากการยกฐานะกองบินทหารบก ขึ้นเป็นกรมอากาศยานทหารบก เมื่อวันที่ 19 มีนาคม พ.ศ. 2461 และแบ่งส่วนราชการภายในออกเป็นดังนี้
กองบินทหารบก แบ่งออกเป็น กองบินใหญ่ทหารบก 3 กองบิน ตั้งอยู่ที่ดอนเมือง คือ
กองบินใหญ่ทหารบกที่ 1 (ประจำการเครื่องบินขับไล่)
กองบินใหญ่ทหารบกที่ 2 (ประจำการเครื่องบินตรวจการณ์)
กองบินใหญ่ทหารบกที่ 3 (ประจำการเครื่องบินทิ้งระเบิด)
โรงเรียนการบินทหารบก
โรงงานของกรมอากาศยานทหารบก
ต่อมาในปี พ.ศ. 2463 กองบินใหญ่ทหารบกที่ 3 มีความจำเป็นต้องหาที่ตั้งใหม่เนื่องจากขนาดและภารกิจของกองบินทั้งในด้านยุทธศาสตร์และยุทธวิธี โดยเลือกที่ตั้งที่ ตำบลหนองบัวศาลา อำเภอเมืองนครราชสีมา จังหวัดนครราชสีมา และในวันที่ 1 ธันวาคม พ.ศ. 2464 เปลี่ยนชื่อจาก กองบินใหญ่ทหารบกที่ 3 เป็น กองบินใหญ่ที่ 3 จากนั้นเมื่อวันที่ 13 มกราคม พ.ศ. 2469 ได้เปลี่ยนอัตราการจัดใหม่ เปลี่ยนชื่อเป็น กองบินน้อยที่ 2 อยู่ในที่ตั้งเดิมจังหวัดนครราชสีมา ประกอบด้วยอัตรากำลัง 3 ฝูงบิน มีพันตรีหลวงเทวัญอำนวยเดช เป็นผู้บังคับกองบิน
จากนั้น พ.ศ. 2478 กรมอากาศยานทหารบกได้ยกฐานะขึ้นเป็น กรมทหารอากาศ ขณะที่กองบินน้อยที่ 2 ได้เปลี่ยนเป็น กองบินน้อยที่ 3 โดยมีนายร้อยเอกหลวงอิศรางกรูเสนีย์ (หมอมหลวงแช่ม อิศรางกรู ณ อยุธยา) ดำรงตำแหน่งผู้บังคับกองบินจนถึงปี พ.ศ. 2484 กระทั่งกรมทหารอากาศได้รับการยกฐานะขึ้นเป็น กองทัพอากาศเมื่อปี พ.ศ. 2480 และแยกตัวออกมาจากกองทัพบก ทำให้จำเป็นต้องหาที่ตั้งของกองบินใหม่ เนื่องจากพื้นที่เดิมเป็นของกองทัพบก ในพื้นที่จังหวัดนครราชสีมาจึงได้มีการสร้างฐานบินของกองทัพอากาศขึ้นใหม่ที่ตำบลทุ่งกุดทอง อำเภอเมืองนครราชสีมา จังหวัดนครราชสีมา
ระหว่างปี พ.ศ. 2483 - 2484 ได้เกิดกรณีพิพาทอินโดจีนฝรั่งเศส กองบินน้อยที่ 3 ได้สนับสนุนกำลังจำนวน 1 ฝูงบินไปประจำการที่สนามบินจังหวัดปราจีนบุรี และสนามบินจังหวัดอุบลราชธานี เพื่อสนับสนุนการราบของกองทัพภาคบูรพา และปฏิบัติการจนได้รับเครื่องหมายเชิดชูเกียรติสายโยงยศไหมสีเขียว
ระหว่างปี พ.ศ. 2484 - 2488 ได้เกิดสงครามมหาเอเชียบูรพา โรงเรียนการบินได้ย้ายที่ตั้งจากดอนเมืองไปรวมกับที่ตั้งของกองบินน้อยที่ 3 แต่ยังคงแยกสายการบังคับบัญชา และกองบินน้อยที่ 3 ได้ส่งกำลังไปร่วมกับฝูงบินผสมหลายแห่ง ปฏิบัติการจนกระทั้งสิ้นสุดสงครามจึงได้กลับมายังที่ตั้ง และในปี พ.ศ. 2492 กองทัพอากาศได้โอนกิจการภายในหน่วยของกองบินน้อยที่ 3 ให้กับโรงเรียนการบินทั้งหมด ทำให้กองบินน้อยที่ 3 ไม่เหลืออัตรากำลัง เหลือเพียงโครงสร้าง
ประวัติ > ช่วงที่ 2

กองบินน้อยที่ 3 ถูกจัดอัตราขึ้นมาอีกครั้งในชื่อกองบิน 3 ในปี พ.ศ. 2510 โดยการโอนอัตราอากาศยานและเจ้าหน้าที่ รวมถึงเฮลิคอปเตอร์จากกองบิน 6 ฝูงบิน 63 มาตั้งเป็นขึ้นเป็น กองบิน 3 ฝูงบิน 31 และฝูงบิน 33 ตั้งแต่วันที่ 1 พฤษภาคม พ.ศ. 2510
ต่อมา พ.ศ. 2512 กองทัพอากาศได้สั่งการให้กองบิน 3 ย้ายจากดอนเมืองไปยังที่ตั้งปกติ ณ ฐานบินนครราชสีมาเมื่อวันที่ 22 พฤษภาคม พ.ศ. 2512 และมีคำสั่งให้ฝูงบิน 33 ยุบรวมกับฝูงบิน 31 และปลดประจำการเฮลิคอปเตอร์แบบที่ 5 เอช-43 บี ฮัสกี ให้เหลือเพียง 2 ฝูงบินคือฝูงบิน 31 ประจำการเฮลิคอปเตอร์แบบที่ 4 จำนวน 1 ฝูง และฝูงบิน 32 ประจำการเฮลิคอปเตอร์แบบที่ 6 จำนวน 1 ฝูง
กองบิน 3 ถูกยุบเลิกการปฏิบัติการในวันที่ 1 ตุลาคม พ.ศ. 2520 และโอนฝูงบิน 31 และ 32 ไปประจำการที่กองบิน 2
ประวัติ > ยุคปัจจุบัน

ในปี พ.ศ. 2563 กองทัพอากาศได้ปรับปรุงอัตรากำลังของกองทัพอากาศเพื่อจัดตั้งกองบิน 3 ขึ้นมาอีกครั้งเพื่อรองรับภารกิจที่เพิ่มมากขึ้น โดยมีภารกิจหน้าที่ในการใช้กำลังทางอากาศ มีผู้บังคับการกองบิน 3 เป็นผู้บังคับบัญชา
การจัดหน่วย

กองบิน 3 แบ่งส่วนการบริหารราชการภายใน ดังนี้
การจัดหน่วย > ส่วนอำนวยการ

กองบังคับการ
แผนกธุรการ
แผนกกำลังพล
แผนกการข่าว
แผนกยุทธการ
แผนกส่งกำลังบำรุง
แผนกิจการพลเรือน
ฝ่ายเทคโนโลยีสารสนเทศและการสื่อสาร
หมวดจัดหา
แผนกการเงิน
การจัดหน่วย > ฝูงบิน

ฝูงบิน 301 "Firefox"
หมวดสนับสนุน
ฝ่ายบริหารการฝึกศึกษา
ฝ่ายการข่าวเฝ้าตรวจและลาดตระเวน
ฝ่ายยุทธการและการฝึก
ฝูงบิน 302 "Wolfpack"
หมวดสนับสนุน
ฝ่ายการข่าวเฝ้าตรวจและลาดตระเวน
ฝ่ายยุทธการ
ฝ่ายการช่าง
ฝ่ายสื่อสารอิเล็กทรอนิกส์
ฝ่ายสรรพาวุธอิเล็กทรอนิกส์
หมวดคลังพัสดุ
ฝูงบิน 303
หมวดสนับสนุน
ฝ่ายการข่าวเฝ้าตรวจและลาดตระเวน
ฝ่ายยุทธการ
ฝ่ายการช่าง
ฝ่ายสื่อสารอิเล็กทรอนิกส์
ฝ่ายสรรพาวุธอิเล็กทรอนิกส์
หมวดคลังพัสดุ
การจัดหน่วย > กองพัน

กองพันทหารอากาศโยธิน กองบิน 3
กองบังคับการกองพัน
กองร้อยทหารอากาศโยธิน
กองร้อยทหารต่อสู้อากาศยาน
กองร้อยรักษาการณ์
กองร้อยสนับสนุน
การจัดหน่วย > กองร้อย

กองร้อยสารวัตรทหาร
หมวดสารวัตรทหาร
หมวดรักษาการณ์
หมวดควบคุมและรักษาความปลอดภัย
เรือนจำ
การจัดหน่วย > ส่วนสนับสนุน

แผนกสนับสนุนการบิน
ฝ่ายข่าวอากาศ
ฝ่ายบังคับการพิน
กองเทคนิค
ฝ่ายจัดดำเนินงานและควบคุมมาตรฐาน
แผนกช่างอากาศ
แผนกสื่อสารอิเล็กทรอนิกส์
แผนกสรรพาวุธ
แผนกสนับสนุนการวิจัยและทดสอบ
หมวดบริการเชื้อเพลิง
โรงพยาบาลกองบิน
แผนกช่างโยธา
ฝ่ายอาคาร
หมวดโยธา
ฝ่ายสาธารณูปการ
หมวดดับเพลิงและกู้ภัย
หมวดคลังพัสดุ
แผนกขนส่ง
ฝ่ายพาหนะ
หมวดขนส่ง
หมวดซ่อมบำรุง
หมวดคลังพัสดุ
แผนกพลาธิการ
แผนกสวัสดิการ
อากาศยาน

| อากาศยาน> อากาศยานไร้คนขับ | ผู้ผลิต> อากาศยานไร้คนขับ | บทบาท> อากาศยานไร้คนขับ | แบบ> อากาศยานไร้คนขับ | รุ่น> อากาศยานไร้คนขับ | ประจำการ> อากาศยานไร้คนขับ | รวม> อากาศยานไร้คนขับ | หมายเหตุ> อากาศยานไร้คนขับ | อากาศยานไร้คนขับ |
| --- | --- | --- | --- | --- | --- | --- | --- | --- |
| Aeronautics Defense Dominator |  อิสราเอล | ลาดตระเวน | บร.ต.3 | Dominator XP | 3 | 3 |  |  |
| RTAF U-1 |  ไทย |  | บร.ตฝ.1 | RTAF U-1 | 17 | 17 | ติดตั้ง EO/IR |  |
| Aerostar Tactical UAS |  อิสราเอล | ลาดตระเวน | บร.ต.1 | Aerostar BP | 4 | 4 | ติดตั้ง EO/IR |  |
| Sapura Cybereye |  มาเลเซีย | ลาดตระเวน |  | Cybereye II | 3 | 3 | ติดตั้ง EO/IR |  |
อากาศยาน > อดีตอากาศยาน

อากาศยานที่เคยประจำการในกองบิน 3 ก่อนจะถูกปลดประจำการหรือโอนไปสังกัดกองบินอื่น ประกอบไปด้วย
เฮลิคอปเตอร์แบบที่ 4 ซิคอร์สกี เอช-34
เฮลิคอปเตอร์แบบที่ 5 เอช-43 บี ฮัสกี
เฮลิคอปเตอร์แบบที่ 6 ยูเอช-1 ไอระควอย
ที่ตั้ง

กองบิน 3 มีที่ตั้งอยู่ที่ฐานบินวัฒนานคร อำเภอวัฒนานคร จังหวัดสระแก้ว
ฝูงบิน 301 มีที่ตั้งอยู่ที่ฐานบินวัฒนานคร อำเภอวัฒนานคร จังหวัดสระแก้ว
ฝูงบิน 302 มีที่ตั้งอยู่ที่ฐานบินตาคลี อำเภอตาคลี จังหวัดนครสวรรค์
ฝูงบินอิสระปฏิบัติราชการสนาม 306 (ตราด) มีที่ตั้งอยู่ที่ฐานบินตราด อำเภอเมืองตราด จังหวัดตราด